Țara din UE care înscrie dreptul la avort în Constituţie. Este o premieră mondială
- Antonia Hendrik
- 4 martie 2024, 21:59
Franța consacră avortul ca drept constituțional în votul istoric dat în Adunarea Națională a Camerei Inferioare. Așadar, Franța a devenit singura țară din lume care protejează în mod clar dreptul de a întrerupe o sarcină.
Parlamentul francez, reunit luni la Versailles, a votat în favoarea înscrierii în Constituţie a întreruperii voluntare a sarcinii. Franța a aprobat, în mod covârșitor, ca avortul să fie "libertate garantată" în Constituție. Un sondaj din 2022 realizat de IFOP a arătat că 86% dintre francezi susțin înscrierea acesteia în Constituție.
În Franța avortul este o "libertate garantată" de Constituție
În aplauze furtunoase, Yaël Braun-Pivet, preşedinta Adunării Naţionale, a anunţat că 780 de deputaţi au aprobat propunere. Doar 72 de deputaţi au votat împotrivă.
Pentru a fi adoptat, textul guvernului trebuia să fie votat de cel puţin 3/5 din membrii Congresului. Au participat la vot 902 deputaţi din 925, existând 852 de voturi exprimate.
La scurt timp, preşedintele Republicii, Emmanuel Macron, şi-a exprimat bucuria faţă de rezultatul votului pe X.
"Mândrie franceză, mesaj universal. Să sărbătorim împreună intrarea unei noi libertăţi garantate de Constituţie prin prima ceremonie de consacrare din istoria noastră deschisă publicului. Ne vedem pe 8 martie, Ziua internaţională a drepturilor femeilor", a îndemnat Emmanuel Macron.
Franța. Sursa france24.
Este o premieră mondială. Votul este istoric
Este o premieră mondială salutată de grupurile pentru drepturile femeilor ca fiind istorică, dar este aspru criticată de grupurile anti-avort. Dreptul la avort este mai larg acceptat în Franţa decât în Statele Unite şi în multe alte ţări.
"Trimitem un mesaj tuturor femeilor: corpul tău îţi aparţine şi nimeni nu poate decide în locul tău", a declarat premierul Gabriel Attal.
Femeile au dreptul legal la avort în Franţa de la o lege din 1974 - pe care mulţi au criticat-o aspru la vremea respectivă.
"Acest drept (la avort) s-a retras în Statele Unite. Şi astfel, nimic nu ne-a făcut să credem că Franţa ar fi ferită de acest risc", a declarat Laura Slimani, de la grupul de apărare a drepturilor Fondation des Femmes.
Votul de luni a consacrat în articolul 34 din Constituţia franceză că "legea determină condiţiile în care o femeie are garantată libertatea de a recurge la avort".
"Franţa este în prima linie", a declarat şefa camerei inferioare a parlamentului, Yael Braun-Pivet. Ea face parte din partidul centrist al lui Emmanuel Macron.
Fierté française, message universel.
Célébrons ensemble l'entrée d'une nouvelle liberté garantie dans la Constitution par la première cérémonie de scellement de notre histoire ouverte au public.
Rendez-vous ce 8 mars, journée internationale des droits des femmes. pic.twitter.com/dcwniEPei4
— Emmanuel Macron (@EmmanuelMacron) March 4, 2024
Reacția liderei Marine Le Pen la pasul istoric din Franța
Lidera extremei drepte, Marine Le Pen, a declarat că Emmanuel Macron se foloseşte de acest demers pentru a obţine beneficii politice.
"Vom vota pentru a o include în Constituţie, deoarece nu avem nicio problemă cu acest lucru", a declarat Le Pen înainte de vot. Este exagerat să fie numit un pas istoric deoarece, a spus ea.
"Nimeni nu pune în pericol dreptul la avort în Franţa", a declarat Le Pen.
Pascale Moriniere, preşedinta Asociaţiei Familiilor Catolice, a calificat această decizie drept o înfrângere pentru militanţii anti-avort.
"Este, de asemenea, o înfrângere pentru femei, și bineînţeles, pentru toţi copiii care nu pot vedea această zi. Am importat o dezbatere care nu este franceză. Statele Unite au fost primele care au eliminat acest lucru din lege, odată cu abrogarea deciziei Roe vs. Wad. A existat un efect de panică din partea mişcărilor feministe, care doreau să graveze acest lucru în marmura Constituţiei".
Ultima dată când cineva a fost chemat să schimbe Constituția a fost în 2008 sub fostul președinte Nicolas Sarkozy, scrie france24.